**Kegyeleti közszolgálati szerződés MINTA**

amely létrejött Nagymaros Város Önkormányzata (képviseli: ….. polgármester: …..), mint megbízó

és a ….. (képviseli: …. ügyvezető, címe …), mint közszolgáltató között az alábbi köztemetők üzemeltetésére, a következő feltételek szerint:

1. **Tevékenység gyakorlásának helye:**

Nagymaros Város Önkormányzata tulajdonát képező alábbi köztemető:

Nagymaros 090/1 hrsz alatti temető művelési ágban nyilvántartott ingatlan

1. **Ellátandó tevékenységek felsorolása:**

Köztemetők üzemeltetése a temetőkről és a temetkezési tevékenységről szóló 1999. évi XLIII. törvény és a végrehajtására kiadott 145/1999. (X. 1.) Korm. rendelet, valamint Nagymaros Város Önkormányzata Képviselő-testületének a köztemetőről és temetkezés rendjéről szóló 12/2016. (XI.3.) rendelete alapján.

* 1. Biztosítja az eltemetés, illetve urnaelhelyezés feltételeit. Ennek keretében
* megengedi és elősegíti a temetési szolgáltatások lebonyolítását,
* a hozzátartozók írásbeli igénye alapján lehetővé teszi és segíti a közvetlen (családi szervezésű) eltemettetését,
* kijelöli a temetési helyeket.
	1. Összehangolja a temetéseket, ennek részeként
* igény szerint együttműködik az egyházi temetések lebonyolításában
	1. Meghatározza a temetők rendjét, ennek keretében:
* ügyfélszolgálatot működtet,
* tájékoztatja a szabályokban előírt, helyben szokásos módon a temetőlátogatókat,
* nyilvántartó könyvet és sírbolt könyvet vezet és őrzi azokat,
* az eltemettetőnek, a jogosult hatóságoknak abba betekintést enged, arról felvilágosítást nyújt,
* a temetkezési szolgáltatás, illetőleg a temetőben végzett egyéb vállalkozási tevékenység ellátásának temetői rendjét,
* megállapítja a temetőlátogatók kegyelet gyakorlásának feltételeit, a nyitvatartási időt,
* biztosítja a temető nyitását, zárását.
	1. Gondoskodik a temetőbe kiszállított elhunytak átvételéről, őrzéséről, temetési szolgáltatás céljára történő átadásáról.
	2. Biztosítja a ravatalozó és technikai berendezések (tárolók, hűtők, egyéb berendezések, felszerelések és szerelvények) karbantartását, javítását, előírt módon és gyakorisággal fertőtlenítését és legalább kétévenként a helyiségek festését, meszelését.
	3. Biztosítja a temetők infrastruktúrájának üzemben- és karbantartását, fenntartja az üzemeltetésre átvételkor fennálló állapotát, amely magában foglalja:
* a meglévő utak, járdák, parkoló karbantartását,
* kapuk és kerítések karbantartását és javítását,
* a vízvezetékek és vízcsapok üzemeltetését, javítását, a csurgalékvíz elvezetését,
* a kiépített elektromos hálózat és világítás működtetését, karbantartását,
* a halottasház és hozzátartozó helyiségek üzemképességét,
* viseli az ezekkel kapcsolatos közüzemi díjakat, költségeket.
	1. Biztosítja a temetők tisztán tartását és karbantartását, amely magában foglalja:
* a rendszeres sepréseket,
* évi \_\_\_ alkalommal kaszálást, sarabolást, gyomirtást,
* a hulladék összegyűjtését és elszállítását heti egyszeri alkalommal,
* a fák gallyazását,
* az utak karbantartását, síkosság mentesítését és a hó eltakarítását,
* az ezekkel kapcsolatos költségek viselését is.
	1. Értékesíti a temetői sír-, sírbolt- és urnahelyeket az Önkormányzat köztemetőkről szóló rendeletének mellékletét képező díjszabás alapján.
	2. Vezeti a sírhely- és sírboltkönyvet a helyi rendelet előírásainak betartásával.
	3. Havária esetére készenléti ügyeletet működtet.
	4. A parcella kialakítására, a temető bezárására és nyitására igény szerint javaslatot készít.
	5. A temető üzemeltetésére vonatkozó szakmai követelményeket biztosítja.
	6. A temetési szolgáltatások tekintetében megtartja az egyenlő bánásmód követelményét.
1. **Kegyeleti szolgáltatás teljesítését** folyamatos készenlét biztosításával és a törvényben, helyi önkormányzati rendeletben előírt határidők figyelembevételével kell végrehajtani.
2. **A kegyeleti közszolgálati szerződés** keretén belül a szolgáltató köteles a legmagasabb színvonalú teljes körű szolgáltatás biztosítására.
3. **Szolgáltatás finanszírozását** az üzemeltető köteles saját bevételéből biztosítani.
4. **Szolgáltatás ellenértékét** a helyi önkormányzati rendeletben meghatározott díjtételek alapján kell megállapítani, amelyre az üzemeltető számlát köteles kiállítani. Az üzemeltető a számla kiállításakor meghatározhatja a fizetés módját (készpénz, átutalás).
5. **A közüzemi szolgáltatásokra** az üzemeltető köteles szerződést kötni, és azok díjait megfizetni.
6. **A szolgáltatáshoz szükséges** valamennyi eszközt és technikai felszerelést az üzemeltető köteles biztosítani és azok folyamatos használhatóságáról gondoskodni.
7. **Az önkormányzat a szolgáltatás ellátásához** térítésmentesen biztosítja a temető ravatalozóját és berendezési tárgyait a ……… részére, aki ezt harmadik félnek tovább nem adhatja. Az üzemeltető köteles a használatba adott építményt folyamatosan karbantartani. Az építmény felújítását, bővítését az üzemeltető a tulajdonos önkormányzat hozzájárulásával végezheti el. A hozzájárulás megadásakor az önkormányzat és az üzemeltető külön megállapodásban rögzíti a finanszírozás módját.
8. **A felügyeletet gyakorló jegyző** részére az ellenőrzést és a nyilvántartásba történő betekintést lehetővé teszi. A jegyző az ellenőrzés keretében felhívhat a jogszabályokban és a helyi rendeletben foglalt rendelkezések betartására, szabálysértési eljárást folytathat le. Szerződésszegés esetén kezdeményezheti a szerződés felmondását.
9. **Az üzemeltető kötelezettséget vállal** arra, hogy a kegyeleti közszolgáltatás költségeit a temetkezési szolgáltatás és más gazdasági tevékenység költségeitől számvitelileg elkülöníti.
10. **A szerződés érvényességi ideje:**

A szerződést a felek határozott időre, ………..-től ……..-ig terjedő időszakra kötik.

A szerződés azonnali hatályú felmondásának van helye, ha a gazdálkodó szervezet a szerződésben meghatározott kötelezettségét súlyosan megszegi.

**Közszolgáltató súlyos kötelezettségszegése különösen:**

* az üzemeltető által elkövetett sorozatos és súlyos kegyeletsértés ténye,
* a meghatározott feladatok elmulasztása,
* az ellenőrzésre jogosultak munkájának akadályozása vagy lehetetlenné tétele,
* a jogszabályokban foglalt előírások sorozatos megsértése.

**Megbízó súlyos kötelezettségszegés különösen:**

* a szerződés feltételeinek egyoldalú, anyagi hátrányt okozó és/vagy temetési szolgáltatást akadályozó megváltoztatása,
* az üzemeltetési költségfedezet megteremtésének lehetetlenné tétele,
* valamely bevételi nem realizálásának megtiltása, megakadályozása.

A súlyos kötelezettségszegés miatti felmondás az egymással szembeni jogos anyagi követeléseket nem teszi semmissé.

1. **A szerződésre egyebekben a Polgári Törvénykönyv rendelkezéseit kell alkalmazni. A felek a vitatott kérdéseket tárgyalás útján igyekeznek rendezni. Egyetértés hiányában kölcsönösen kikötik és elfogadják a ……….. illetékességét.**

Kelt; ……, …..év ……hónap …..nap

 ………………………………………………………………. ………………………………………………………………..

 Közszolgáltató képviseletében Megbízó képviseletében